**Līgums Nr. FM VID 2025/106**

**“Mācības “Darbs augstumā (virs 5m)””**

|  |  |
| --- | --- |
| Rīgā | Dokumenta datums ir tā  elektroniskās parakstīšanas datums |

**Valsts ieņēmumu dienests**, reģistrācijas numurs 90000069281, tā ģenerāldirektora vietnieka Jāņa Upmaņa personā, kurš rīkojas saskaņā ar Valsts ieņēmumu dienesta 2024. gada 15. oktobra pilnvaru Nr.286 “Par J.Upmaņa pilnvarojumu”, (turpmāk– Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_\_\_** Reģ. Nr. \_\_\_\_\_\_\_\_\_\_\_\_\_, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** pamata (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2025/106 “Mācības “Darbs augstumā (virs 5m)”” rezultātiem, noslēdz šādu līgumu, (turpmāk – Līgums):

1. **Līguma priekšmets**

Pakalpojuma sniedzējs nodrošina Pasūtītāja ierēdņiem un darbiniekiem (turpmāk – Dalībnieki) teorētiskās un praktiskās mācības, instruēšanu jautājumos, kas saistīti ar drošām darba metodēm, darba procesā lietojamiem aizsardzības līdzekļiem un darba aprīkojumu darbam augstumā virs 5 (pieci) metri (augstkāpēja darbs), ņemot vērā Pasūtītaja darba specifiku, atbilstoši Ministru kabineta 2014.gada 18.marta noteikumiem Nr.143 “Darba aizsardzības prasības, strādājot augstumā” (turpmāk – Mācību kurss) saskaņā ar Līgumu un tā pielikumiem.

1. **Līguma summa un norēķinu kārtība**
   1. Līguma kopējā summa ir **24 793,39 EUR** (divdesmit četri tūkstoši septiņi simti deviņdesmit trīs *euro*) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi.
   2. Līguma kopējā summā irietvertas Mācību kursa izmaksas saskaņā ar Līguma 2.pielikumā norādītām Mācību kursa cenām.
   3. Līguma 2.pielikumā norādītajās Mācību kursu cenās ir iekļautas visas izmaksas, kas saistītas ar Mācību kursu nodrošināšanu, tajā skaitā, Pakalpojuma sniedzēja pasniedzēju/speciālistu darba samaksa, izmaksas nepieciešamo palīgmateriālu izmantošanai, izmaksas metodisko materiālu sagatavošanai, izmaksas, kas saistītas ar mācību kursam nepieciešamo tehnisko nodrošinājumu, nodokļi (izņemot PVN), nodevas un citas ar Mācību kursa nodrošināšanu savlaicīgu un kvalitatīvu izpildi saistītas izmaksas.
   4. Pasūtītājs par īstenoto/-iem Mācību kursu/-iem veic samaksu, par katru Mācību kursu atsevišķi ar pārskaitījumu uz Pakalpojuma sniedzēja rēķinā norādīto norēķinu kontu kredītiestādē saskaņā ar Līguma 2.pielikumā norādītām cenām 30 (trīsdesmit) dienu laikā pēc tam, kad Līguma 7.1.1.apakšpunktā un 7.1.2.apakšpunktā noteiktās Pušu pilnvarotās personas ir parakstījušas īstenotā Mācības kursa nodošanas-pieņemšanas aktu un Pasūtītājs saņēmis no Pakalpojuma sniedzēja rēķinu.
   5. Pakalpojuma sniedzējs iesniedz Pasūtītājam rēķinu 10 (desmit) dienu laikā pēc tam, kad Pušu pilnvarotās personas ir parakstījušas īstenotā/-o Mācību kursa/-u nodošanas-pieņemšanas aktu. Pakalpojuma sniedzējs sagatavo strukturētu elektronisko rēķinu (turpmāk - e-rēķins) atbilstoši normatīvo aktu prasībām un nosūta to Pasūtītājam uz eAdresi: \_EINVOICE\_VID@90000069281. E-rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto eAdresi. Visi Līgumā noteiktie nodošanas - pieņemšanas akti, kuros detalizēti norādīti sniegtie pakalpojumi, ir sūtāmi uz Līguma 7.1.1. apakšpunktā norādītās Pasūtītāja pilnvarotās personas elektroniskā pasta adresi.
   6. Pasūtītāja pilnvarotā persona var neparakstīt Līguma 3.17.apakšpunktā minēto Mācību kursa/-u nodošanas-pieņemšanas aktu un neveikt samaksu par īstenoto/-ajiem Mācību kursu/-iem, ja Pakalpojuma sniedzējs mācības nav veicis saskaņā ar Līguma un tā pielikumu noteikumiem.
   7. Pasūtītājam nav pienākums izlietot visu Līguma 2.1.apakšpunktā minēto Līguma summu, pasūtot Mācību kursus Līgumā noteiktā kārtībā.
2. **Pakalpojuma sniegšanas kārtība**
   1. Pakalpojuma sniedzējs veic Dalībnieku Mācības saskaņā ar Līguma 7.1.1.apakšpunktā noteiktās Pasūtītāja pilnvarotās personas iesniegtu sarakstu, kurā norādīts Dalībnieku skaits konkrētajā Mācību kursā.
   2. Pasūtītājs piesaka Dalībniekus mācību grupās. Maksimālais Dalībnieku skaits 1 (vienā) grupā 10 (desmit) dalībnieki.
   3. Pakalpojumu sniedzējs 2 (divu) nedēļu laikā pēc Līguma spēkā stāšanās sagatavo un saskaņo ar Pasūtītāja pilnvaroto personu, kas noteikta Līguma 7.1.1.apakšpunktā, Mācību kursa grafiku (datums, laiks, norises vieta, norises veids) 2025.gadam.
   4. Mācību kursu izpildes grafiku (datums, laiks, norises vieta, norises veids) 2026., 2027.gadam Pakalpojumu sniedzējs sagatavo un elektroniski saskaņo ar Pasūtītāja pilnvaroto personu, kas noteikta Līguma 7.1.1.apakšpunktā, ne vēlāk, kā līdz katra attiecīgā gada 15.janvārim.
   5. Pakalpojuma sniedzējs veic Mācības darba dienās no plkst.8.00 līdz plkst.17.00 atbilstoši savstarpēji saskaņotam Mācību grafikam (laiks, vieta, norises veids) un atbilstoši Mācību kursa programmai.
   6. Mācību kurss katrai grupai noris 6 (sešas) akadēmiskās stundas (neieskaitot pārtraukumu un reģistrācijas laiku) *(1 (viena) akadēmiskā stunda 45 (četrdesmit piecas) minūtes* ). Mācību kursa laika sadalījums: Mācību laika sadalījums: 4 (četras) akadēmiskās stundas teorija (klātienē vai attālināti pakalpojuma sniedzēja nodrošinātā tiešsaistē) un 2 (divas) akadēmiskās stundas praktiskā daļa (klātienē), kura pielāgota Pasūtītāja darba specifikai (piemēram, darbs augstumā uz dzelzceļa vagoniem).
   7. Mācību kursu teorētiskās daļas pasniegšanas vietu izvēlas Pasūtītājs.
   8. Pakalpojuma sniedzējs apņemas informēt Pasūtītāju par jebkādām Mācību grafika izmaiņām ne vēlāk, kā 5 (piecas) darba dienas pirms konkrētā Mācību kursa sākuma. Izmaiņas Mācību grafikā savstarpēji vienojoties apstiprina Pušu pilnvarotās personas.
   9. Pakalpojuma sniedzējs apņemas īstenot Mācību kursu/-us saskaņā ar Līguma 1.pielikumā pievienoto Mācību kursa programmu, ietverot Mācību kursa programmas saturā praktiskos piemērus un uzdevumus. Praktiskās un/vai teorijas Mācības klātienē telpās vai ārpustelpu vietās notiek Valsts ieņēmumu dienesta muitas kontroles punktos (turpmāk – MKP) Rīgā un/vai Latgalē un/vai Kurzemē.

Pasūtītājs informē Pakalpojuma sniedzēju par Mācību sniegšanas vietas adresi, attiecīgās administratīvās teritorijas ietvaros pirms konkrēto Mācību uzsākšanas.

* 1. Pakalpojuma sniedzējs nodrošina Mācību norises praktisko daļu uz MKP esošajiem un pieejamajiem objektiem – piemēram, vilcienu vagoni, cisternas (dzelzceļa un kravas autotransportlīdzekļu), jūras tipa konteineri (uz dzelzceļa vagoniem un kravas autotransportlīdzekļiem) u.c. Dažādos MKP var būt atšķirīgi objekti, piemēram, Daugavpils MKP Pasūtītājs Mācību procesa praktiskajai daļai nodrošinās HOPPER tipa dzelzceļa vagonu bez kravas un pusvagonu ar kravu (ogles, koka šķelda). Dažos MKP dzelzceļa vagonu kontroles vietas ir aprīkotas ar kolektīviem aizsardzības līdzekļiem – estakādes, horizontālās enkurtroses u.c.). Nepieciešamības gadījumā, atsevišķām grupām, Mācības tiek nodrošinātas arī kuģu tilpnēs. Pretendents nodrošina praktiskās Mācības atbilstoši VID darba specifikai un vajadzībām.).
  2. Pakalpojuma sniedzējs nodrošina Mācības latviešu valodā.
  3. Pakalpojuma sniedzējs nodrošina Mācību kursu organizatorisko norisi, tajā skaitā vada Mācību kursu nodarbības un reģistrē Dalībniekus dalībnieku reģistrācijas veidlapās. Pakalpojuma sniedzējs nodrošina Mācību kursiem nepieciešamos uzskates līdzekļus, kā arī nodrošina Mācību īstenošanai nepieciešamo tehnisko aprīkojumu.
  4. Pakalpojuma sniedzējs sagatavo prezentāciju (vizuāls prezentācijas materiāls) latviešu valodā, atbilstoši Mācību programmai un pēc nepieciešamības nodrošina prezentācijai nepieciešamo materiāltehnisko nodrošinājumu (dators, projektors, ekrāns, tāfeļu papīrs, u.c.), nodrošina Mācību kursu Dalībniekus ar kvalitatīvām lekcijām un izdales materiāliem latviešu valodā katram Mācību kursa Dalībniekam atbilstoši Mācību kursa programmai.
  5. Pēc Mācību kursa pabeigšanas Pakalpojuma sniedzējs:

3.13.1. izniedz katram Mācību dalībniekam sertifikātu/apliecību, kas atbilstoši Ministru kabineta noteikumiem ļauj veikt darbu augstumā virs pieciem metriem;

3.13.2.iesniedz Pasūtītāja pilnvarotai personai sarakstu ar Dalībniekiem izsniegto sertifikātu /apliecību numuriem un dokumenta derīguma termiņu;

3.13.3.iesniedz Pasūtītāja pilnvarotai personai Mācību norisi apliecinošu dokumentāciju: Dalībnieku reģistrācijas lapu un –nodošanas-pieņemšanas aktu.

* 1. Pasūtītājs organizē un nodrošina Mācību Dalībnieku ierašanos uz Mācību kursiem.
  2. Pasūtītājam ir tiesības kontrolēt Mācību kursu kvalitāti, piedaloties Mācību kursu procesa un Mācību kursu novērtēšanas darbā.
  3. Pēc katra Mācību kursa īstenošanas 5 (piecu) darba dienu laikā Pušu pilnvarotās personas paraksta nodošanas-pieņemšanas aktu. Nodošanas-pieņemšanas aktā tiek norādīta šāda informācija: Mācību kursa nosaukums, norises vieta, norises laiks. Nodošanas-pieņemšanas aktam jāpievieno Dalībnieku reģistrācijas lapas oriģināls vai kopija. Ja Pasūtītāju neapmierina īstenotā Mācību kursa kvalitāte vai īstenotais Mācību kurss neatbilst Līguma noteikumiem, tas neparaksta nodošanas-pieņemšanas aktu un Pasūtītāja pilnvarotā persona, 5 (piecu) darba dienu laikā nosūta Līguma 7.1.2.apakšpunktā noteiktajai Pakalpojuma sniedzēja pilnvarotajai personai pamatotu rakstisku pretenziju un Puses risina strīdu savstarpēju pārrunu ceļā.
  4. Pakalpojuma sniedzējs izbeidz Mācību kursa/u īstenošanu nekavējoties pēc Pasūtītāja pilnvarotās personas, kas noteikta Līguma 7.1.1.apakšpuntkā, elektroniska paziņojuma par Mācību kursa izbeigšanas saņemšanas. Šajā apakšpunktā minētajā gadījumā Pušu pilnvarotās personas paraksta Mācību kursa programmā faktiski īstenoto Mācību nodošanas – pieņemšanas aktu saskaņā ar Līguma 3.17.apakšpunktu un Pasūtītājs norēķinās par faktiski īstenotajām Mācībām.
  5. Pakalpojuma sniedzējs nodrošina, ka Mācību kursus īstenos Līguma 3.pielikumā norādīts pasniedzējs. Gadījumos, ja ar Līguma 3.pielikumā norādīto pasniedzēju tiek izbeigtas darba tiesiskās attiecības, iestājas pārejoša darbnespēja vai iestājas kāds no Līguma 3.20.apakšpunkta nosacījumiem, Pakalpojuma sniedzējs ir tiesīgs nomainīt Līguma 3.pielikumā sākotnēji minēto pasniedzēju ar citiem pasniedzējiem, kuri atbilst Līguma 3.ielikumā norādītājām pasniedzēju minimālājam prāsībām. Iepriekš minētā pasniedzēja nomaiņu jāīsteno to elektroniski saskaņojot ar Pasūtītāja pilnvaroto personu, kas noteikta Līguma 7.1.1.apakšpunktā. Šādā gadījumā nav nepieciešams veikt grozījumus Līguma 3.pielikumā.
  6. Pakalpojuma sniedzējs ir tiesīgs bez saskaņojuma, elektroniski par to informējot Pasūtītāja pilnvaroto personu, piesaistīt Mācību kursu īstenošanā papildu pasniedzējus, bet tiem visos gadījumos ir jāatbilst Līguma 3.pielikumā noteiktajām minimālajām prasībām. Pasūtītāja pilnvarotā persona ir tiesīga jebkurā laikā pieprasīt no Pakalpojuma sniedzēja visu nepieciešamo informāciju par tā papildu piesaistītajiem pasniedzējiem un to kvalifikāciju, lai pārliecinātos par minēto pasniedzēju atbilstību Līguma 3.pielikumā minētajām minimālajām prasībām. Ja Pakalpojuma sniedzējs nenodrošina sākotnējo pasniedzēju nomaiņu ar citiem pasniedzējiem, kuru kvalifikācija atbilst Līguma 3.pielikumā izvirzītajām prasībām, Pasūtītāja pilnvarotā persona ir tiesīga nesaskaņot sākotnējo pasniedzēju nomaiņu. Ja Pakalpojuma sniedzējs ir piesaistījis papildus pasniedzējus, kuru kvalifikācija neatbilst šajā apakšpunktā minētajām prasībām, Pasūtītāja pilnvarotā persona ir tiesīga neparakstīt attiecīgo nodošanas – pieņemšanas aktu.
  7. Pasūtītāja pilnvarotajai personai ir tiesības elektroniski pieprasīt Pakalpojuma sniedzēja piesaistīto pasniedzēju nomaiņu, ja Pasūtītāju neapmierina Līguma 3.pielikumā norādīto pasniedzēju kvalifikācija, darba produktivitāte, darba kvalitāte vai citi apstākļi.
  8. Kvalitatīvu un Līguma nosacījumiem atbilstošu Mācību kursa īstenošanu apliecina abpusēji parakstīts attiecīgo Mācību kursu nodošanas-pieņemšanas akts.

1. **Pušu atbildība**
   1. Par Līguma noteikumu neizpildi vai nepienācīgu izpildi, Puses ir atbildīgas Līgumā un Latvijas Republikas normatīvajos aktos noteiktajā kārtībā.
   2. Par Līguma 3.3. un/vai 3.4. un/vai 3.8.apakšpunktā noradītā termiņu neievērošanu, Pakalpojuma sniedzējs maksā Pasūtītājam līgumsodu 50,00 EUR (piecdesmit *euro un 00 centu*) apmērā par katru tādu saistību neizpildes vai nepienācīgas izpildes gadījumu.
   3. Par Līguma 1. pielikumā noteikto Mācību kursa/-u programmas/-u neievērošanu Pakalpojuma sniedzējs maksā Pasūtītājam līgumsodu 300,00 EUR (trīs simti *euro un 00 centu*) apmērā par katru saistību nepienācīgas izpildes gadījumu.
   4. Ja Pasūtītājs nenorēķinās ar Pakalpojuma sniedzēju Līguma 2.4.apakšpunktā noteiktajā termiņā, Pasūtītājs maksā Pakalpojuma sniedzējam līgumsodu 0,5 % (puse no viena procenta) apmērā no nenomaksātās summas par katru nokavējuma dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procentus) no nenomaksātās summas bez PVN.
   5. Ja Līguma izpildes laikā tiek konstatēts, ka Pakalpojumu sniedzējs Mācību kursa īstenošanā ir iesaistījis pasniedzējus, neievērojot Līgumā noteikto pasniedzēju nomaiņas kārtību vai Līguma izpildē ir piesaistījis pasniedzējus, kuru kvalifikācija nav atbilstoša Līgumā un tā pielikumos pasniedzējiem izvirzītajām prasībām, Pakalpojumu sniedzējs maksā Pasūtītājam līgumsodu 100,00 EUR (simts *euro* un 00 centu) apmērā par katru Mācību dienu, kuru ir novadījis attiecīgais pasniedzējs.
   6. Par Līguma 7.6.apakšpunktā noteikto informācijas neizpaušanas nosacījumu neievērošanu, Pasūtītājam ir tiesības prasīt Pakalpojumu sniedzējam maksāt līgumsodu 500,00 EUR (pieci simti *euro* un 00 centu) apmērā par katru tādu konstatētu gadījumu.
   7. Par Līgumā noteikto nosacījumu pārkāpumu Pasūtītājs Pakalpojuma sniedzējam aprēķina līgumsodu un izraksta rēķinu, paredzot nomaksāt līgumsodu 1(vienā) mēnesī, ja līgumsoda apmērs nepārsniedz 1 000 EUR (vienu tūkstoti *euro*).
   8. Gadījumā, ja Pakalpojuma sniedzējs neveic aprēķinātā līgumsoda samaksu 4.7.apakšpunktā norādītajos termiņos, Pasūtītājs aprēķināto līgumsoda summu ietur vienpersoniski ieskaita veidā.
   9. Pusēm ir pienākums atlīdzināt otrai Pusei nodarītos tiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
   10. Līgumsoda samaksa neatbrīvo Puses no pārējo līgumsaistību izpildes.
   11. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Pakalpojumu sniegšanai, drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
   12. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā Datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
   13. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
   14. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
   15. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu aizsardzības pārkāpumu un tā novēršanu, kā arī jāapmaksā ar personas datu aizsardzības pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
   16. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
2. **Līguma darbības termiņš**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
   2. Pakalpojuma sniedzējs veic Mācības laika periodā no Līguma noslēgšanas līdz brīdim, kad iestājies viens no šādiem nosacījumiem:
      1. ir iestājies 2027.gada 17.decembris;

5.2.2. Pasūtītājs ir izlietojis Līguma 2.1. apakšpunktā norādīto kopējo Līguma summu.

* 1. Līgums ir spēkā līdz Pušu saistību pilnīgai izpildei.
  2. Pusēmir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei*.*
  3. Pasūtītājam ir tiesības vienpusēji izbeigt Līguma darbību, 5 (piecas) darba dienas iepriekš rakstiski paziņojot par to Pakalpojums sniedzējam, šādos gadījumos:
     1. ja Pakalpojuma sniedzējs vēlas grozīt Līgumā noteiktās cenas;
     2. ja pasludināts Pakalpojuma sniedzēja maksātnespējas process;
     3. ja kompetentas valsts vai pašvaldību institūcijas Pakalpojuma sniedzēja saimnieciskajā darbībā ir konstatējušas normatīvo aktu pārkāpumus un apturējušas tā darbību.
  4. Pasūtītājs ir tiesīgs vienpusēji izbeigt Līgumu, par to rakstiski brīdinot otru Pusi vismaz 1 (vienu) darba dienu iepriekš:
     1. ja atbilstoši Starptautisko un Latvijas Republikas nacionālo sankciju likumam Līguma 7.6.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
     2. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

1. **Nepārvarama vara**

6.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.

6.2. Par nepārvaramu varu netiek uzskatīti Pakalpojuma sniedzēja pasniedzēju nepieejamība darba nespējas vai citu iemeslu dēļ, kā arī Pakalpojuma sniedzēja mācību telpu nepieejamības to noslogotības dēļ.

6.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

6.4. Puses tiek atbrīvotas no atbildības saskaņā ar Līguma 6.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 6.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

6.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

1. **Citi noteikumi**
   1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
      1. no Pasūtītāja puses: jautājumos, kas saistīti ar tiesībām veikt pasūtījumus, tajā skaitā nosūtīt Līguma 3.1.apakšpunktā noteiktos Dalībnieku sarakstus, ar Līgumā paredzēto nodošanas-pieņemšanas aktu parakstīšanu un citu Līgumā noteikto darbību veikšanu, ar kurām netiek uzņemtas finanšu saistības - VID Personālvadības pārvaldes Personāla plānošanas un attīstības daļas vadītāja Ineta Bernāne (t.: +(371) 67122621, e-pasts: [Ineta.Bernane@vid.gov.lv](mailto:Ineta.Bernane@vid.gov.lv)) vai VID Personālvadības pārvaldes Personāla plānošanas un attīstības daļas vadītāja vietniece Zane Dzelme (t.: +(371) 67122653, e-pasts: Zane.Dzelme@vid.gov.lv).
      2. no Pakalpojuma sniedzēja puses – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   2. Pušu pilnvarotās personas nav pilnvarotas veikt grozījumus un papildinājumus Līgumā un tā pielikumos.
   3. Pēc Līguma parakstīšanas visu iepriekšējo pārrunu rezultāti un sarakste zaudē spēku.
   4. Ja kādai no Pusēm tiek būtiski mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa, faksa numuri, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Šajā apakšpunktā minētos paziņojumus no Pasūtītāja puses ir tiesīgs parakstīt VID Personālvadības pārvaldes direktors vai viņa prombūtnes laikā persona, kura viņu aizvieto.
   5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Pakalpojuma sniedzējs brīdina Pasūtītāju par šādu apstākļu iestāšanos 1 (vienu) mēnesi iepriekš.
   6. Pakalpojuma sniedzējs 2 (divu) darba dienu laikā rakstveidā informē Pasūtītāju:
      1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
      2. ja mainās Pakalpojuma sniedzēja valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: [https://info.ur.gov.lv/#/data-search](https://info.ur.gov.lv/" \l "/data-search) nav publicēta;
      3. ja uz Pakalpojuma sniedzēju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
   7. Pakalpojuma sniedzējs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
   8. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts Latvijas Republikas tiesā saskaņā ar Latvijas Republikas normatīvajiem aktiem.
   9. Jebkāda informācija par datiem, kurus viena Puse nodod otrajai Pusei, ir konfidenciāla un tā vai tās saturs nevar tikt atklāts trešajai pusei un tikt izmantota citiem mērķiem bez otrās Puses rakstiskas piekrišanas.
   10. Par Līguma grozījumiem un papildinājumiem, izņemot Līguma 7.4.apakšpunktā, 3.20.apakšpunktā noteikto gadījumu, Puses vienojas rakstiski.
   11. Līguma grozījumi un papildinājumi ir Līguma neatņemama sastāvdaļa.
   12. Līgums ir sastādīts latviešu valodā uz 7 (septiņām) lappusēm, tā 1.pielikums – uz 1 (vienas) lappuses, 2.pielikums – uz 1 (vienas) lappuses, 3.pielikums – uz 1 (vienas) lappuses latviešu valodā elektroniska dokumenta veidā un parakstīts ar drošu elektronisko parakstu.

**Pušu rekvizīti un paraksti:**

|  |  |
| --- | --- |
| **Pasūtītājs:**  **Valsts ieņēmumu dienests**  Talejas iela 1, Rīga, LV-1978, Latvija  NMR kods: 90000069281  Tālr.: 67120000  e-pasts: [vid@vid.gov.lv](mailto:vid@vid.gov.lv)  e-Adrese: ir aktīva  *Norēķinu rekvizīti:*  Valsts kase  Kods: TRELLV22  Konta Nr.: LV26TREL2130056037000  Ģenerāldirektora vietnieks  Jānis Upmanis | **Pakalpojuma sniedzējs:**  \_\_\_\_\_\_\_\_\_  adrese:  NMR kods Nr:  PVN maksātāja Nr.:  E-pasts:  e-Adrese:  Tālr.:  *Norēķinu rekvizīti*:  Banka:  Kods:  Konta Nr.:  *(amats, vārds, uzvārds)* |
|  |  |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

Līguma Nr. FM VID 2025/106

“Mācības “Darbs augstumā (virs 5m)””

**1.pielikums**

**Mācību kursa programma**

**Valsts ieņēmumu dienests**, reģistrācijas numurs 90000069281, tā ģenerāldirektora vietnieka Jāņa Upmaņa personā, kurš rīkojas saskaņā ar Valsts ieņēmumu dienesta 2024. gada 15. oktobra pilnvaru Nr.286 “Par J.Upmaņa pilnvarojumu”, (turpmāk– Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_\_\_** Reģ. Nr. \_\_\_\_\_\_\_\_\_\_\_\_\_, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** pamata (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2025/106 “Mācības “Darbs augstumā (virs 5m)”” rezultātiem, vienojas par šādu Mācību kursa programmu:

**Mācības “Darbs augstumā (virs 5 m)” - Augstkāpēja darbs**

(6 akadēmiskās stundas)\*

Pirms Mācību procesa sākuma Pakalpojuma sniedzējs sazinās ar Pasūtītāju un izzina VID Muitas kontroles punktu darba specifiku, lai Mācības maksimāli pietuvinātu nodarbināto vajadzībām un reālajai darba ikdienai.

1. LR likumdošanas prasības augstkāpēja darbam.
2. Darba organizēšana atbilstoši darba aizsardzības prasībām.
3. Darbs piecu metru augstumā un augstāk no drošas virsmas, kam nav aizsargnožogojuma vai darba veikšanai nepieciešams iziet ārpus aizsargnožogojuma.
4. Speciālā inventāra un drošības sistēmu pielietošanas, uzskaites, novērtēšanas un kontroles sistēmas izveidošana.
5. Kolektīvie aizsardzības līdzekļi un to lietošana.
6. Individuālo aizsardzības līdzekļu, stiprinājumu un citu palīglīdzekļu izvēle un izmantošana.
7. Smaguma un kravas pacelšana un nolaišana, izmantojot virvju sistēmas.
8. Drošības prasības, izmantojot virves un stiprinājumus.
9. Drošības sistēmu organizēšanas pamatprincipi.
10. Glābšanas darbu organizēšanas metodes.
11. Praktiskās mācības uz VID MKP esošajiem un pieejamajiem objektiem – piemēram, vilcienu vagoni, cisternas, u.c.:

* Darba aprīkojums, veicot darbu augstumā – individuālo aizsardzības līdzekļu, stiprinājumu un citu palīglīdzekļu izvēle un praktiskā izmantošana ikdienas darbā.
* Drošības prasības, veicot VID MKP objektu pārbaudi – drošības sistēmu organizēšanas principi, lai nodrošinātu ātru, efektīvu un drošu ikdienas pārbaudi.
* Kritienu apturēšanas, kritienu ierobežošanas un pozicionēšanas sistēmas, lietotie individuālie  aizsardzības līdzekļi.
* Praktiskie risinājumi ikdienas situācijām - piemēram, dažādi objektu veidi, laikapstākļi, objektu tehniskais stāvoklis, u.c.
* Diskusija, dažādu dalībnieku piedāvātu situāciju simulēšana un atbildes uz jautājumiem

***\*****vienas akadēmiskās stundas ilgums 45 (četrdesmit piecas) minūtes.*

|  |  |  |  |  |  |
| --- | --- | --- | --- | --- | --- |
| **Pušu rekvizīti:**   |  |  | | --- | --- | | **Pasūtītājs:**  **Valsts ieņēmumu dienests** | **Pakalpojuma sniedzējs:** | | Ģenerāldirektora vietnieks  Jānis Upmanis |  | |  |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

Līguma Nr. FM VID 2025/106

“Mācības “Darbs augstumā (virs 5m)””

**2.pielikums**

**Mācību kursa cenas**

**Valsts ieņēmumu dienests**, reģistrācijas numurs 90000069281, tā ģenerāldirektora vietnieka Jāņa Upmaņa personā, kurš rīkojas saskaņā ar Valsts ieņēmumu dienesta 2024. gada 15. oktobra pilnvaru Nr.286 “Par J.Upmaņa pilnvarojumu”, (turpmāk– Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_\_\_** Reģ. Nr. \_\_\_\_\_\_\_\_\_\_\_\_\_, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** pamata (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2025/106 “Mācības “Darbs augstumā (virs 5m)”” rezultātiem, vienojas par šādu Mācību kursa cenām:

*Līguma pielikums tiks papildināts atbilstoši Pretendenta piedāvajumam.*

**Pušu rekvizīti:**

|  |  |
| --- | --- |
| **Pasūtītājs:**  **Valsts ieņēmumu dienests** | **Pakalpojuma sniedzējs:** |
| Ģenerāldirektora vietnieks  Jānis Upmanis |  |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

Līguma Nr. FM VID 2025/106

“Mācības “Darbs augstumā virs 5 (m)””

**3.pielikums**

**Pasniedzēji**

**Valsts ieņēmumu dienests**, reģistrācijas numurs 90000069281, tā ģenerāldirektora vietnieka Jāņa Upmaņa personā, kurš rīkojas saskaņā ar Valsts ieņēmumu dienesta 2024. gada 15. oktobra pilnvaru Nr.286 “Par J.Upmaņa pilnvarojumu”, (turpmāk– Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_\_\_** Reģ. Nr. \_\_\_\_\_\_\_\_\_\_\_\_\_, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** pamata (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2025/106 “Mācības “Darbs augstumā (virs 5m)”” rezultātiem, vienojas par šādiem pasniedzējiem:

|  |  |
| --- | --- |
| **Pasniedzēja Vārds, Uzvārds** | **Pasniedzējiem izvirzītās prasības** |
|  |  |

*Līguma pielikums tiks papildināts atbilstoši Pretendenta piedāvajumam.*

**Pušu rekvizīti:**

|  |  |
| --- | --- |
| **Pasūtītājs:**  **Valsts ieņēmumu dienests** | **Pakalpojuma sniedzējs:** |
| Ģenerāldirektora vietnieks  Jānis Upmanis |  |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU